|  |
| --- |
| **Budapest Főváros VII. kerület Erzsébetváros Önkormányzata**  dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

A Pénzügyi és Kerületfejlesztési Bizottság2024. február 20 - ai rendes

ülésére

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

Az EVIN Nonprofit Zrt. (a továbbiakban: Társaság) a *székhelyének és telephelyeinek energetikai korszerűsítésére, valamint a Klauzál téri iroda kialakítására* vonatkozó munkák kivitelezését biztosító vállalkozási szerződések megkötése érdekében a Pénzügyi és Kerületfejlesztési Bizottság 904/2023. (X. 17.) sz. *(1. számú melléklet)* jóváhagyó határozata alapján közbeszerzési eljárást folytatott le.

Budapest Főváros VII. kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII. 11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”*

Fentiek alapján az alábbiakban összefoglaljuk a közbeszerzési eljárás legfőbb cselekményeit, döntéseket:

* Ajánlatkérő 2023.11.14. napján - EKR001854372023 azonosítószám alatt – a Kbt. 112. § (1) bekezdés b) pont szerinti, hirdetménnyel induló nyílt közbeszerzési eljárást indított.
* A felhívás és a közbeszerzési dokumentumok módosítására nem került sor.
* **Ajánlatok benyújtásának határideje**: 2023.11.30. 16:00 óra

**Az ajánlatok bontása:** 2023.11.30. 18:00 óra

* **Az eljárásban az ajánlattételi határidőig 9 db ajánlat került benyújtásra**:

**Az 1. részben** **(Nyílászárók felújítása):**

|  |  |
| --- | --- |
| **RYL BAU Építőipari Kft.** | **BRTK BAU Kft.** |

**A 2. részben** **(Hőszigetelt álmennyezet kialakítása):**

|  |  |  |
| --- | --- | --- |
| **RYL BAU Építőipari Kft.** | **BRTK BAU Kft.** | **HF-Projekt Kft.** |

**A 3. részben (Klauzál téri iroda kialakítása):**

|  |  |  |  |
| --- | --- | --- | --- |
| **SALVER Kft.** | **BRTK BAU Kft.** | **RYL BAU Építőipari Kft.** | **HF-Projekt Kft.** |

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. számú melléklet*) részletesen bemutatják.

* Ajánlatkérő hiánypótlási felhívást/felvilágosítás kérést küldött ki 2023.10.12. napján, melynek teljesítési határideje 2023.12.08. 14:00 óra volt.
* A beérkezett hiánypótlások bírálatát és az ajánlatok értékelését követően a bírálóbizottság javaslatai alapján a döntéshozó az alábbi döntéseket hozta (*3. számú melléklet*):
* A SALVER Kft. ajánlattevő 3. részben benyújtott ajánlata a Kbt. 73. § (1) bek. d) pont alapján érvénytelen, tekintettel arra, hogy az ajánlat hiánypótlási felhívás kibocsátását követően is korábbi hiányokat tartalmazza (ajánlattevő nem nyújtott be hiánypótlást):
* A HF-Projekt Kft. ajánlattevő ajánlata a Kbt. 73. § (1) bek. d) és e) pont alapján érvénytelen, tekintettel arra, hogy az ajánlat hiánypótlási felhívás kibocsátását követően is tartalmazz hiányokat, azaz ajánlattevő nem megfelelően hiánypótolt.
* A közbeszerzési eljárásban az alábbi értékelési sorrendet állapította meg:

1. rész tekintetében: 1. BRTK BAU Kft. (1000 pont), 2. RYL BAU Építőipari Kft. (648,68 pont);

2. rész tekintetében: 1. BRTK BAU Kft. (1000 pont), RYL BAU Építőipari Kft. (700,99 pont);

3. rész tekintetében: 1. BRTK BAU Kft. (1000 pont), 2. RYL BAU Építőipari Kft. (768,90 pont)

* A BRTK BAU Kft. és a RYL BAU Építőipari Kft. ajánlattevők mindhárom részben benyújtott ajánlata érvényes, tekintettel arra, hogy az ajánlatuk mindenben megfelel a felhívás és a közbeszerzési dokumentumok, valamint a vonatkozó jogszabályok előírásainak, továbbá ajánlattevők a felhívásban előírt kizáró okok hatálya alatt nem állnak, alkalmasságukat megfelelően igazolták.
* A közbeszerzési eljárás eredményes.
* Az eljárás nyertese a BRTK BAU Kft. az 1. részben nettó 3.996.338,- Ft, a 2. részben nettó 13.930.284,- Ft és a 3. részben nettó 4.528.892,- Ft ajánlati áron, tekintettel arra, hogy a vonatkozó rész tekintetében ajánlattevő nyújtotta be az értékelési szempontokra tekintettel legkedvezőbb ár-érték arányú érvényes ajánlatot, valamint az ajánlat(ok) a közbeszerzési eljárás fedezetéül szolgáló összegekre (1. rész: nettó 12.204.492,- Ft, 2. rész: nettó 16.788.084,- Ft és 3. rész: nettó 8.342.153,- Ft) tekintettel is megfelelő(ek).
* Az eljárás 1. és 3. részében a nyertes ajánlatot követő legkedvezőbb ajánlatot tevőnek hirdetem ki a RYL BAU Építőipari Kft. ajánlattevőt az 1. részben nettó 8.023.004,- Ft, a 3. részben nettó 6.760.915,- Ft ajánlati áron. Az ajánlati árak a közbeszerzési eljárás fedezetéül szolgáló összegekre tekintettel is megfelelőek.
* Mindhárom részben a BRTK BAU Kft-vel a szerződés megkötéséről rendelkezem.
* A döntés alapján, az összegezést (*4. számú melléklet*) követően az EVIN Nonprofit Zrt. a nyertesekkel a kivitelezési szerződéseket (*5-6-7. számú mellékletek*) 2024. január 25-én megkötötte.

Kérem a tájékoztatás elfogadását.

Budapest, 2024. február 7.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1.sz. melléklet – 904/2023. (X.17.) számú PKB-határozat

2.sz. melléklet – BBjzk. I-II\_EVIN energetikai felújítás és iroda kialakítás

3.sz. melléklet – Döntés az eljárás eredményéről\_ EVIN energetikai felújítás és iroda kialakítás

4.sz. melléklet – Összegezés\_ EVIN energetikai felújítás és iroda kialakítás

5.sz. melléklet – Kivitelezési szerződés\_1.rész\_ EVIN energetikai felújítás és iroda kialakítás

6.sz. melléklet – Kivitelezési szerződés\_2.rész\_ EVIN energetikai felújítás és iroda kialakítás

7.sz. melléklet – Kivitelezési szerződés\_3.rész\_ EVIN energetikai felújítás és iroda kialakítás