|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

**Iktatószám:**

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. február 20 - ai rendes**

**ülésére**

|  |  |
| --- | --- |
| **Tárgy:** | Javaslat tulajdonosi hozzájárulásról az Erzsébetvárosi Piacüzemeltetési Kft. közbeszerzési eljárásainak megindításához őrzés-védelem és takarítás tárgyában |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás ügyvezető** |

**Tisztelt Bizottság!**

1. **Őrzési szolgáltatás**

Az Erzsébetvárosi Piacüzemeltetési Kft. mint megrendelő és a FRANK 54 Kereskedelmi, Szolgáltató, Vagyonvédelmi és Magánnyomozó Kft. (1224 Budapest, Dukát u. 54.) között – közbeszerzési eljárás eredményeként – 2023.04.18. napján vállalkozási szerződés jött létre a Klauzál Téri Vásárcsarnok őrzési feladataira. A szerződés határozott időre jött létre, 2024.05.01. napján 0:00-kor lejár (**1. sz. melléklet**).

Fentiek alapján az őrzési feladatok ellátására közbeszerzési eljárás lefolytatása vált szükségessé.

Az Erzsébetvárosi Piacüzemeltetési Kft. 2023.12.21. napján megbízási szerződést kötött a KÖZ-BER Közbeszerzési Tanácsadó és Beruházás Lebonyolító Kft-vel (Székhely: 6044 Kecskemét, Tamási Áron utca 21.; Cégjegyzékszám: 03-09-126821; Adószám: 24737708-2-03; Képviseli: Dr. Polyák Csaba ügyvezető). (**2. sz. melléklet**)

A KÖZ-BER Közbeszerzési Tanácsadó és Beruházás Lebonyolító Kft. a közbeszerzési eljárás elindításához szükséges dokumentációt elkészítette (az I. határozati javaslat melléklete).

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak.”*

Fentiek alapján kérjük a jelzett közbeszerzési eljárást megindító dokumentumok jóváhagyását.

1. **Takarítási szolgáltatás**

Az Erzsébetvárosi Piacüzemeltetési Kft. mint megrendelő és a B+N Referencia Ipari, Kereskedelmi és Szolgáltató Zrt. (3644 Tardona, Katus domb 1.) között – közbeszerzési eljárás eredményeként – 2023.05.25. napján vállalkozási szerződés jött létre a Klauzál Téri Vásárcsarnok (**3. sz. melléklet**) és a Garay Téri Piac (**4. sz. melléklet**) takarítási feladataira. A szerződések határozott időre jöttek létre, 2024.06.01. napján lejárnak.

Fentiek alapján mindkét piac takarítási feladatainak ellátására közbeszerzési eljárás lefolytatása vált szükségessé.

Az Erzsébetvárosi Piacüzemeltetési Kft. 2023.12.21. napján megbízási szerződést kötött a KÖZ-BER Közbeszerzési Tanácsadó és Beruházás Lebonyolító Kft-vel (Székhely: 6044 Kecskemét, Tamási Áron utca 21.; Cégjegyzékszám: 03-09-126821; Adószám: 24737708-2-03; Képviseli: Dr. Polyák Csaba ügyvezető). (**5. sz. melléklet**)

A KÖZ-BER Közbeszerzési Tanácsadó és Beruházás Lebonyolító Kft. a közbeszerzési eljárás elindításához szükséges dokumentációt elkészítette (a II. határozati javaslat melléklete).

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak.”*

Fentiek alapján kérjük a jelzett közbeszerzési eljárást megindító dokumentumok jóváhagyását.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …/2024. (II. 20.) számú határozata az Erzsébetvárosi Piacüzemeltetési Kft. mint ajánlatkérő részére a Klauzál Téri Vásárcsarnok őrzési szolgáltatása tárgyú közbeszerzési eljárását megindító dokumentumok jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt,

1. hogy az Erzsébetvárosi Piacüzemeltetési Kft. által előterjesztett, a *Klauzál Téri Vásárcsarnok őrzési szolgáltatása* tárgyú közbeszerzési eljárást megindító dokumentumokat a határozati javaslat melléklete szerinti lényeges tartalommal jóváhagyja,
2. felkéri az Erzsébetvárosi Piacüzemeltetési Kft.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

**II.**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …/2024. (II.20.) számú határozata az Erzsébetvárosi Piacüzemeltetési Kft. mint ajánlatkérő részére** **a Klauzál Téri Vásárcsarnok és a Garay Téri Piac takarítási szolgáltatása tárgyú közbeszerzési eljárást megindító dokumentumok jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt,

1. hogy az Erzsébetvárosi Piacüzemeltetési Kft. által előterjesztett, a *Klauzál Téri Vásárcsarnok és a Garay Téri Piac takarítási szolgáltatása* tárgyú közbeszerzési eljárást megindító dokumentumokat a határozati javaslat melléklete szerinti lényeges tartalommal jóváhagyja,
2. felkéri az Erzsébetvárosi Piacüzemeltetési Kft.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

Budapest, 2024. február 20.

Péderi Tamás

Erzsébetvárosi Piacüzemeltetési Kft. ügyvezetője

**Mellékletek:**

Az előterjesztés mellékletei:

* 1. számú melléklet – Frank54 Kft. vállalkozói szerződés (Klauzál Csarnok őrzés)
* 2. számú melléklet – Megbízási szerződés KÖZ-BER Kft. (Klauzál Csarnok őrzés)
* 3. számú melléklet – B+N Zrt. vállalkozási szerződés (Klauzál téri Vásárcsarnok takarítás)
* 4. számú melléklet – B+N Zrt. vállalkozási szerződés (Garay téri Piac takarítás)
* 5. számú melléklet – Megbízási szerződés KÖZ-BER Kft. (Klauzál és Garay takarítás)

A határozati javaslatok mellékletei:

* az I. határozati javaslat melléklete: Őrzés-védelem közbeszerzési dokumentáció
* a II. határozati javaslat melléklete: Takarítás közbeszerzési dokumentáció