|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2024. február 20-ai rendes ülésére**

|  |  |
| --- | --- |
| **Tárgy:** | Javaslat az Erzsébetváros közigazgatási területén forgalomtechnikai tervek készítéséhez szükséges keretszerződés megkötésére |

**Készítette:**

Greifenstein János

közútkezelői referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Erzsébetváros Önkormányzata által előre nem ütemezhető feladatainak, az alternatív közlekedést támogató forgalmi renddel kapcsolatos projektek megvalósításához, valamint egyéb forgalomtechnikai döntések előkészítéséhez szükséges általános forgalomtechnikai tervezési feladatok elvégzéséhez a Polgármester úr által engedélyezett (1. sz. melléklet) ajánlattevőktől bekértük a mellékelt ajánlattételi felhívásban (2. sz. melléklet) szereplő műszaki tartalommal az árajánlatokat (3. sz. melléklet) és a mellékelt bírálati jegyzőkönyv (4. sz. melléklet) alapján javasoljuk a legkedvezőbb árajánlatot tevő Metrober Tervező és Tanácsadó Kft.-vel (1132 Budapest, Váci út 28. I. em.4.) történő szerződéskötést.

A tervezett beszerzés becsült értéke: nettó 14.500.000,- Ft + áfa keretösszeg, amelynek fedezete a 2024. évi átmeneti költségvetésben forgalomtechnikai kiadások címen biztosított.

Budapest Főváros VII. Kerület Erzsébetváros Önkormányzata Közbeszerzési és Beszerzési Szabályzatának IV. fejezet 2.3. pontja alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek. A beérkezett ajánlatok értékeléséről bírálati jegyzőkönyvet kell készíteni, melyhez alkalmazandó iratmintát a Szabályzat 1. számú melléklete tartalmazza.”*

Budapest Főváros VII. Kerület Erzsébetváros Önkormányzata Közbeszerzési és Beszerzési Szabályzatának IV. fejezet 2.4. pontja alapján:

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során. Továbbá az eljárást lezáró érdemi döntés meghozatala során a IV. 2.3.2. a)-i) pontokban felsorolt esetekben.*

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A fentiekre tekintettel kérem, az alábbi határozati javaslat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …../2024. (II.20.) határozata Erzsébetváros közigazgatási területén forgalomtechnikai tervek készítéséhez szükséges keretszerződés tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. Kerület Erzsébetváros Önkormányzata és a Metrober Tervező és Tanácsadó Kft. (1132 Budapest, Váci út 28. I. em.4.) között Erzsébetváros közigazgatási területén forgalomtechnikai tervek készítése tárgyában létrejövő tervezői keretszerződés megkötéséhez nettó 14.500.000,- Ft + áfa összegben.

**Felelős:** Niedermüller Péter polgármester

**Határidő:** azonnal

Budapest, 2024. február 7.

dr. Jávori Péter

irodavezető

Mellékletek:

* 1. ajánlatkérés engedélyezése
* 2. ajánlattételi felhívás
* 3. árajánlatok
* 4. bírálati jegyzőkönyv