|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. február 20 - ai rendes**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Önkormányzati tulajdonú lakások felújítása (komfortosítás és akadálymentesítés), valamint a 1073 Budapest, Kertész utca 32. szám alatti nem lakás céljára szolgáló helyiség rendeltetésszerű használatra alkalmassá tétele” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) a tárgyi *önkormányzati tulajdonú lakások komfortosítására és akadálymentesítésére, valamint a 1073 Budapest, Kertész utca 32. szám alatti helyiség felújítására* vonatkozó munkák kivitelezését biztosító vállalkozási szerződések megkötése érdekében a Pénzügyi és Kerületfejlesztési Bizottság 822/2023. (X.03.) sz. *(1. sz. melléklet)* jóváhagyó határozata alapján közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”*

Fentiek alapján az alábbiakban összefoglaljuk a közbeszerzési eljárás legfőbb cselekményeit, döntéseket:

* Ajánlatkérő 2023.11.16. napján - EKR001699522023 azonosítószám alatt – a Kbt. 112. § (2) bekezdésének b) pontja szerinti, hirdetménnyel induló nyílt közbeszerzési eljárást indított.
* A felhívás és a közbeszerzési dokumentumok módosítására egy alkalommal került sor.
* **Ajánlatok benyújtásának határideje**: 2023.12.13. 11:00 óra

**Az ajánlatok bontása:** 2023.12.13. 13:00 óra

* **Az eljárásban az ajánlattételi határidőig 14 db ajánlat került benyújtásra**:

**Az 1. részben** **(****Önkormányzati lakások akadálymentesítése):**

|  |  |  |  |
| --- | --- | --- | --- |
| **PRÍMFEST Építőipari Szolgáltató és Kereskedelmi Kft.** | **BRTK BAU Kft.** | **Contirent Építőipari és Szolgáltató Kft.** | **ADGA-ÉPKER Kft.** |

**A 2. részben** **(Önkormányzati lakások komfortosítása.):**

|  |  |  |  |
| --- | --- | --- | --- |
| **BRTK BAU Kft.** | **PRÍMFEST Építőipari Szolgáltató és Kereskedelmi Kft.** | **ADGA-ÉPKER Kft.** | **Contirent Építőipari és Szolgáltató Kft.** |

**A 3. részben (Önkormányzati helyiség felújítása: Kertész u. 32.):**

|  |  |  |  |  |  |
| --- | --- | --- | --- | --- | --- |
| **Clear Body Kft.** | **HF-Projekt Kft.** | **PRÍMFEST Építőipari Szolgáltató és Kereskedelmi Kft.** | **ADGA-ÉPKER Kft.** | **BRTK BAU Kft.** | **Contirent Építőipari és Szolgáltató Kft.** |

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. számú melléklet*) részletesen bemutatják.

* A 2. részben a Clear Body Kft. ajánlata határidő után, elkésve került benyújtásra, melyről az EKR jegyzőkönyvet készített.
* Ajánlatkérő 2023.12.15. napján 2023.12.19. 9:00 óra teljesítési határidővel hiánypótlási felhívást bocsátott ki.
* Ajánlatkérő a 2023.12.20. napján meghozott közbenső döntése értelmében a Clear Body Kft. 2. és 3. részre, valamint a HF-Projekt Kft. ajánlattevő 3. részre benyújtott ajánlatát érvénytelenné nyilvánította (*3. sz. melléklet*).
* Ajánlatkérő 2024.01.03. napján 2024.01.09. 10:00 óra teljesítési határidővel újabb hiánypótlási felhívást bocsátott ki, mely hiánypótlás teljesítési határideje 2024.01.12. 15:00 órára meghosszabbításra került ajánlattevői kérésre.
* Ajánlatkérő 2024.01.12. napján 2024.01.15. 14:00 óra teljesítési határidővel felvilágosítás kérést küldött ki a BRTK Bau Kft. ajánlattevő 3. részben benyújtott ajánlata, hiánypótlása vonatkozásában. A BRTK Bau Kft. ajánlattevő felvilágosítást nem nyújtott be
* A további bírálatot követően a bírálóbizottság javaslatai alapján a döntéshozó az alábbi döntéseket hozta (*4. számú melléklet*):
* A BRTK Bau Kft. ajánlattevő 1., 2. és 3. részben benyújtott ajánlata a Kbt. 73. § (1) bek. e) pont alapján érvénytelen.

Indokolás: Ajánlattevő az 1. és 2. rész tekintetében a költségvetések hiánypótlási felhívásban felsorolt hiányainak/hibáinak javítását, a hiányzó egységárak pótlását a Kbt. 71. § (8) bekezdés b) pontjában foglaltakba ütköző módon javította, módosította: a változtatás során a teljes ajánlati ár módosult, a Felolvasólapon szereplő, értékelés tárgyát képező ajánlati ár módosításra került (1.rész tekintetében: „1. Nettó ajánlati ár (Ft)” mező eredeti értéke: 48.696.625, módosított értéke: 48.828.705, 2.rész tekintetében: „1. Nettó ajánlati ár (Ft)” mező eredeti értéke: 34.829.842, módosított értéke: 34.999.641).

Ajánlattevő – benyújtott hiánypótlása keretében – a 3. részben benyújtott ajánlatának Felolvasólapján szereplő ajánlati árat módosította („1. Nettó ajánlati ár (Ft)” mező eredeti értéke: 15.864.637, módosított értéke: 15.964.637), továbbá új költségvetés került feltöltésre az EKR-be (annak ellenére, hogy az ajánlati ár tekintetében sem hiánypótlási felhívást, sem számítási hiba javítására irányuló felkérést nem küldött számára Ajánlatkérő). Ezen módosítások a Kbt. 71. § (8) bekezdés b) pontjába ütköznek.

A Kbt. 81. § (11) bekezdésére figyelemmel a benyújtott ajánlat tekintetében beállt az ajánlati kötöttség az ajánlat benyújtásakor, így az ajánlattevő az eljárás bírálati szakaszában jogszerűen már nem módosíthatja a megajánlását.

* A közbeszerzési eljárásban az alábbi értékelési sorrendet állapítom meg:

1. rész tekintetében: 1. Contirent Építőipari és Szolgáltató Kft. (1000 pont), 2. ADGA-ÉPKER Kft. (822,39 pont), 3. PRÍMFEST Építőipari Szolgáltató és Kereskedelmi Kft. (768,19 pont)

2. rész tekintetében: 1. Contirent Építőipari és Szolgáltató Kft. (1000 pont), 2. ADGA-ÉPKER Kft. (790,20 pont), 3. PRÍMFEST Építőipari Szolgáltató és Kereskedelmi Kft. (724,53 pont)

3. rész tekintetében: 1. Contirent Építőipari és Szolgáltató Kft. (1000 pont), 2. ADGA-ÉPKER Kft. (880,70 pont), 3. PRÍMFEST Építőipari Szolgáltató és Kereskedelmi Kft. (848,31 pont)

* A Contirent Építőipari és Szolgáltató Kft., az ADGA-ÉPKER Kft. és a PRÍMFEST Építőipari Szolgáltató és Kereskedelmi Kft. ajánlattevők mindhárom részben benyújtott ajánlata érvényes, tekintettel arra, hogy az ajánlatuk mindenben megfelel a felhívás és a közbeszerzési dokumentumok, valamint a vonatkozó jogszabályok előírásainak, továbbá ajánlattevők a felhívásban előírt kizáró okok hatálya alatt nem állnak, alkalmasságukat megfelelően igazolták.
* A közbeszerzési eljárás eredményes.
* Az eljárás nyertese a Contirent Építőipari és Szolgáltató Kft. az 1. részben nettó 52.137.685,- Ft, a 2. részben nettó 34.242.726,- Ft és a 3. részben nettó 19.282.748,- Ft ajánlati áron, tekintettel arra, hogy a vonatkozó rész tekintetében ajánlattevő nyújtotta be az értékelési szempontokra tekintettel legkedvezőbb ár-érték arányú érvényes ajánlatot, valamint az ajánlat(ok) a közbeszerzési eljárás fedezetéül szolgáló összegekre (1. rész: nettó 61.982.256,- Ft, 2. rész: nettó 42.340.874,- Ft és 3. rész: nettó 16.593.259,- Ft) tekintettel is megfelelő(ek); tekintettel arra, hogy az eljárás 3. részében Döntéshozó nettó 2.689.489,- Ft pótfedezetet biztosít.
* Mindhárom részben a Contirent Építőipari és Szolgáltató Kft-vel a szerződés megkötéséről rendelkezem.
* A döntés alapján, az összegezést (*5. számú melléklet*) követően az EVIN Nonprofit Zrt. a nyertesekkel a kivitelezési szerződéseket (*6-7-8. számú mellékletek*) 2024. január 30-án megkötötte.

Kérem a tájékoztatás elfogadását.

Budapest, 2024. február 7.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1.sz. melléklet – 822/2023. (X.03.) számú PKB-határozat

2.sz. melléklet – BBjzk. I-II-III-IV\_Önkormányzati lakások felújítása, komfortosítása

3.sz. melléklet – Közbenső döntés\_Önkormányzati lakások felújítása, komfortosítása

4.sz. melléklet - Döntés az eljárás eredményéről\_Önkormányzati lakások felújítása, komfortosítása

5.sz. melléklet – Összegezés\_ Önkormányzati lakások felújítása, komfortosítása

6.sz. melléklet – Kivitelezési szerződés\_1.rész\_Akadálymentesítés

7.sz. melléklet – Kivitelezési szerződés\_2.rész\_Komfortosítás

8.sz. melléklet – Kivitelezési szerződés\_3.rész\_Kertész u. 32.