|  |
| --- |
| **Budapest Főváros VII. kerület Erzsébetváros Önkormányzata**  **Bónus Éva Pénzügyi és Kerületfejlesztési Bizottság elnöke** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. február 20 - ai rendes**

**ülésére**

|  |  |
| --- | --- |
| **Tárgy:** | **Javaslat a Pénzügyi és Kerületfejlesztési Bizottság Ügyrendjének módosítására** |

**Készítette:**

Vajda Eszter

bizottsági koordinátor

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához minősített szavazattöbbség szükséges.**

**Tisztelt Bizottság!**

A Pénzügyi és Kerületfejlesztési Bizottság (a továbbiakban: PKB) 217/2021. (IX.27.) határozatával elfogadott Ügyrendjét pontosítás céljából szükséges módosítani az alábbiak szerint:

Az Ügyrend III.4./ pontja rendelkezik a PKB rendes ülésének összehívásáról.

*4./ A Bizottság a Képviselő-testületnek az SZMSZ 20. § (2) bekezdésében meghatározott ülésszakok tartama alatt (I. január 15-től június 30-ig, II. augusztus 21-től december 20-ig), rendes üléseit minden hónap harmadik keddjén tartja.*

Az elmúlt időszakban a PKB ülései a zavartalan és hatékony munkavégzés miatt az Ügyrendben meghatározott időponttól eltérően kerültek megtartásra. A rendkívüli ülések elkerülése érdekében javaslom, hogy a Képviselő-testület munkaterve szerint, a Képviselő-testület rendes üléseit megelőző 3 munkanapon belüli időpont legyen a PKB rendes ülésének időpontja, mivel a PKB-nak véleményezési joga van számos Képviselő-testületi előterjesztés vonatkozásában olymódon, hogy azokat megtárgyalásra és elfogadásra javasolja vagy nem javasolja.

Ennek értelmében a Képviselő-testületi rendes ülést egy PKB rendes ülés előzi meg.

Az Ügyrend szövegezése a következőképpen módosul:

*4./ A Bizottság - a Képviselő-testület Szervezeti és Működési Szabályzata 20. § (2) bekezdésében meghatározott rendes ülésszakok tartama alatt (I. január 15-től július 15-ig, II. augusztus 21-től december 20-ig) -* ***rendes üléseit a Képviselő-tesületi ülést megelőző 3 munkanapon belül tartja****.*

Kérem a Tisztelt Bizottságot, hogy az előterjesztést megtárgyalni és az alábbi határozati javaslatot elfogadni szíveskedjenek.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …../2024. (II.20.) határozata a Pénzügyi és Kerületfejlesztési Bizottság ügyrendjének módosításáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. módosítja ügyrendjének III.4./pontját az alábbiak szerint:

„III.4./ A Bizottság - a Képviselő-testület Szervezeti és Működési Szabályzata 20. § (2) bekezdésében meghatározott rendes ülésszakok tartama alatt (I. január 15-től július 15-ig, II. augusztus 21-től december 20-ig) - rendes üléseit a Képviselő-tesületi ülést megelőző 3 munkanapon belül tartja.”

1. elfogadja az egységes szerkezetbe foglalt ügyrendjét a határozat melléklete szerint.

**Felelős:** Niedermüller Péter polgármester

**Határidő:** 2024. február 20.

Budapest, 2024. február 07.

Bónus Éva

Pénzügyi és Kerületfejlesztési Bizottság elnöke

Határozati javaslat melléklete:

1. számú melléklet: Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának Ügyrendje a módosításokkal egységes szerkezetben